ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660025659

ขอเสนอความคิดเห็นเกี่ยวกับการประชาสัมพันธ์วิธีการใช้งานและการเก็บรักษาถังดับเพลิง เนื่องจากประชาชนแจ้งว่าบริเวณภายในซอยเจริญกรุง 103 ชุมชนสวนหลวง 1 เขตบางคอแหลม กรุงเทพมหานคร ได้มีนโยบายการแจกจ่ายถังดับเพลิงให้แก่บ้านเรือนของประชาชน เพื่อป้องกันการเกิดเพลิงไหม้ โดยจะอยู่ในความรับผิดชอบของสำนักงานเขตบางคอแหลม ซึ่งพบว่าหลังจากมีข่าวเกี่ยวกับถังดับเพลิงระเบิดในการฝึกซ้อมการดับเพลิง ทำให้มีผู้เสียชีวิตและมีผู้บาดเจ็บ ส่งผลให้ประชาชนในพื้นที่เกิดความกลัวที่จะเก็บถังดับเพลิงไว้ภายในบ้าน จึงได้พบเห็นประชาชนบางคนนำถังดังกล่าวออกไปทิ้งตามท่อน้ำ , ลำคลอง หรือถังขยะ เพราะกลัวว่าจะเกิดการระเบิดตามที่ได้มีข่าว จากกรณีดังกล่าวประชาชนจึงเห็นควรให้ทางเจ้าหน้าที่ของเทศบาลบางคอแหลมหรือหน่วยงานที่เกี่ยวข้อง ลงพื้นที่ประชาสัมพันธ์วิธีในการเก็บรักษาและการใช้งานของถังดับเพลิง เพื่อเป็นการลดความกังวลของประชาชนในพื้นที่ต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata